8.pielikums
Atklāta konkursa, (iepirkuma identifikācijas
 Nr. AND 2026/69) nolikumam
IEPIRKUMA LĪGUMA PROJEKTS

LĪGUMA PROJEKTS PAR BŪVNIECĪBAS IECERES DOKUMENTĀCIJAS (PASKAIDROJUMA RAKSTA) IZSTRĀDI

	Aizkrauklē
	Parakstīšanas datums ir pēdējā pievienotā drošā elektroniskā paraksta un tā laika zīmoga datums



Aizkraukles novada pašvaldība, vienotais reģistrācijas numurs 90000074812, juridiskā adrese: Lāčplēša iela 1A, Aizkraukle, kuras vārdā, saskaņā ar Pašvaldību likumu un Aizkraukles novada pašvaldības nolikumu, rīkojas <amatpersonas amats un vārds, uzvārds> (turpmāk – Pasūtītājs), no vienas puses, un

<Izpildītāja nosaukums>, reģistrācijas Nr. ___________________, juridiskā adrese: _____________________________, turpmāk – Izpildītājs, kuras vārdā saskaņā ar ________________ rīkojas ____________________, no otras puses, abi kopā un katrs atsevišķi turpmāk šā līguma tekstā saukti par Pusēm, 

pamatojoties uz atklāta konkursa “Būvniecības ieceres dokumentācijas izstrāde ielu apgaismojumam Aizkraukles novadā”, iepirkuma identifikācijas Nr. AND 2026/69, __.daļas < iepirkuma daļas nosaukums>rezultātiem un <Izpildītāja nosaukums> iesniegto piedāvājumu iepirkumā, noslēdz šādu līgumu (turpmāk- Līgums):
1. LĪGUMA PRIEKŠMETS
1.1. Pasūtītājs uzdod un Izpildītājs apņemas izstrādāt paskaidrojuma rakstu ________________( norāda iepirkuma daļas  nosaukumu)(turpmāk – Projekts) un veikt tā autoruzraudzību. Izpildītājs apņemas slēgt autoruzraudzības līgumu ar Pasūtītāju, pirms būvdarbu uzsākšanas.
1.2. Izpildītājs Projektu izstrādā saskaņā ar Līgumam pievienoto Projektēšanas uzdevumu (Līguma 1.pielikums), Izpildītāja piedāvājumu (Līguma 2.pielikums), ievērojot spēkā esošos normatīvos aktus, standartus, Līguma noteikumus, Iepirkuma noteikumus, Pasūtītāja rakstiski izteiktās prasības (turpmāk – Darbi). Gadījumā, ja Līguma darbības laikā tiek grozīti valsts normatīvie akti, kas regulē Projekta izstrādi (saskaņošanas, akceptēšanas, būvniecības ieceres dokumentācijas, būvatļaujas saņemšanas, u.tml.), Izpildītājam ir pienākums Darbus veikt saskaņā ar grozītajām – spēkā esošajām normatīvo aktu prasībām.
1.3. Izpildītājs, parakstot Līgumu, apliecina, ka ir pilnībā iepazinies ar Līgumu un tā pielikumiem, Pasūtītāja izvirzītajām prasībām, Projektēšanas uzdevumu un Darbu realizēšanu saistītajiem apstākļiem, par neskaidriem jautājumiem savlaicīgi ir pieprasījis visu nepieciešamo papildus informāciju, kā arī ir izvērtējis visus ar Darbu savlaicīgu un kvalitatīvu realizāciju saistītos riskus un to izmaksas ir ietvēris Līguma summā.
1.4. Pasūtītājs apņemas pieņemt atbilstoši Līguma nosacījumiem izstrādātu Projektu un samaksāt par veiktajiem Darbiem saskaņā ar Līguma nosacījumiem. 
1.5. Autoruzraudzība tiek veikta, ja Pasūtītājs noslēdz būvdarbu līgumu un uzsāk objekta būvdarbus. Ja Pasūtītājs nenoslēdz būvdarbu līgumu, Pasūtītājam ir tiesības samazināt iepirkuma apjomu par iepirkuma līguma daļu “Autoruzraudzība”, neuzņemoties nekādas saistības pret Pretendentu par iespējamām kompensācijām, zaudējumu segšanu u.tml.

2. LĪGUMA SUMMA UN NORĒĶINU KĀRTĪBA
2.1. Līguma summa ir ____________ EUR (summa vārdiem) un pievienotās vērtības nodoklis (turpmāk – PVN) 21% apmērā ir ______________ EUR (summa vārdiem), Līguma kopējā summa _______________ EUR (summa vārdiem).
2.1.1.Līgumsumma sadalās sekojoši :
2.1.1.1. par Būvprojekta izstrādi – EUR _____________ (summa vārdiem) bez pievienotās vērtības nodokļa;
2.1.1.2. ar Autoruzraudzības veikšanu – EUR __________ (summa vārdiem) bez pievienotās vērtības nodokļa.
2.2. Līguma summa iekļauj visus Izpildītāja izdevumus, kas saistīti ar Līgumā noteikto saistību izpildi (t.sk., projektēšanas organizācijas un izpildes izdevumi, personāla izmaksas, nodokļi, pieskaitāmās izmaksas, ar peļņu un riska faktoriem saistītās izmaksas, izmaksas apstiprinājumu, saskaņojumu, atļauju un licenču saņemšanai no nepieciešamajām institūcijām un komersantiem, izmaksas par Līgumā paredzēto apdrošināšanu un garantiju saņemšanu, apakšuzņēmēju darbu apmaksu, izmaksas, kas saistītas ar kļūdu un neatbilstību, kas radušās Izpildītāja vainas dēļ, novēršanu, izmaksas par galīgā attiecīgā Projekta sagatavošanu un nodošanu Pasūtītājam, konsultāciju sniegšanu Pasūtītājam, izpētes darbu, kā arī izmaksas darbiem, kas nav tieši iekļauti šajā Līgumā un tā pielikumos, bet kuru izpildes vai pielietojuma nepieciešamība izriet no rakstura un/vai apjoma, un kuru izpilde vai pielietojums var būt nepieciešams, lai izstrādātu un saskaņotu kvalitatīvu Projektu, u.tml.). Līguma summa nedrīkst tikt grozīta visā Līguma izpildes laikā, izņemot Līgumā noteiktajos gadījumos, kā arī izņemot, ja Pasūtītājs un Izpildītājs ir vienojušies par nepieciešamajiem papildus darbiem. 
2.3. Izpildītājs uzņemas risku, t.i., nepieprasot papildu samaksu no Pasūtītāja, ja Darbu izpildes laikā tiek atklātas aritmētiskās kļūdas Izpildītāja piedāvājumā vai tiek konstatēts, ka Izpildītājs nav iekļāvis visus nepieciešamos Darbus saskaņā ar Līgumu, kļūdījies Darbu apjomos vai cenās, nav piedāvājis cenu par visu Darbu apjomu, kas nepieciešams attiecīgo Darbu pilnīgai pabeigšanai un nodošanai Pasūtītājam saskaņā ar Līgumu. Šajā punktā minētās papildu izmaksas, kas nepieciešamas, lai veiktu Darbus tādā apjomā un kvalitātē, kāds paredzēts Līgumā, sedz Izpildītājs. 
2.4. Izpildītājs iesniedz Pasūtītājam e-Rēķinus (strukturētos elektroniskos rēķinus ar datnes formātu XML) Aizkraukles novada pašvaldības e-Adresē: _DEFAULT@90000074812.
2.5. Izpildītājs strukturētā elektroniskā rēķina informācijas laukā norāda atsauci uz Līgumu un piezīmēs norāda Pasūtītāja iestādes nosaukumu vai struktūrvienību.
2.6. Ja Izpildītājs rēķinu iesniedz, neievērojot iepriekšējos noteikumus, rēķina apmaksa var tikt kavēta, nepiemērojot Pasūtītājam līgumsodu.
2.7. Elektroniskā rēķina apmaksas termiņš ir 30 (trīsdesmit) dienu laikā no dienas, kad Izpildītājs iesniedzis pasūtītājam elektronisku rēķinu.
2.8. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
2.9. Pasūtītājs, atbilstoši Publisko iepirkumu likuma 61.panta piektajai daļai Līguma darbības laikā atkarībā no projektēšanai piešķirtā finansējuma un/vai no Darbu nepieciešamības vai citiem objektīviem apstākļiem, var izmainīt plānoto Darbu apjomu ar nosacījumu, ka minēto izmaiņu apjoms nesasniedz 10% (desmit procentus) no Līguma summas. Par Darbu apjomu izmaiņām Pasūtītājs savlaicīgi informē IZPILDĪTĀJU un Izpildītājam šis paziņojums ir saistošs.
2.10. Līguma ietvaros Puses var rakstveidā vienoties par papildu darbu veikšanu, ja šādi darbi objektīvi nav bijuši paredzami Līguma slēgšanas brīdī un nav iekļauti Līguma priekšmetā. Par papildu darbiem nav uzskatāmi darbi, kas izriet no Izpildītāja pienākuma nodrošināt Līgumā noteikto Darbu pilnīgu un kvalitatīvu izpildi, tajā skaitā kļūdu, trūkumu vai nepilnību novēršana, kā arī Darbi, kuru nepieciešamība izriet no Izpildītāja piedāvājuma vai Projektēšanas uzdevuma. Papildu darbi veicami tikai pēc Pasūtītāja iepriekšējas rakstveida piekrišanas un neuzsākami bez attiecīgas vienošanās par to apjomu un izmaksām.

3. LĪGUMA IZPILDES TERMIŅŠ
3.1. Līgumā paredzētos Darbus Izpildītājs veic __________________( norāda termiņu) laikā no Līguma noslēgšanas dienas. 
3.2. Darbu izpildes termiņā ir iekļautas visas darbības, kuras saskaņā ar normatīvajiem aktiem nepieciešams veikt Aizkraukles novada būvvaldē un citās attiecīgajās institūcijās, tajā skaitā, attiecīgas būvatļaujas ar projektēšanas nosacījumiem saņemšanas veikšana un būvprojekta ekspertīzes veikšana.
3.3. Pusēm, savstarpēji rakstveidā vienojoties, zemāk norādītajos gadījumos Līguma izpildes termiņi var tikt pagarināti par laika periodu, kāds ir objektīvi nepieciešams konkrētajā gadījumā, ja: 
3.3.1. netiek ievērots normatīvajos aktos noteiktais termiņš valsts vai pašvaldību institūciju vai kapitālsabiedrību atbildes/saskaņojuma sniegšanai, par laika periodu, par kādu tiek pārsniegts normatīvajos aktos noteiktais termiņš atbildes/saskaņojuma sniegšanai, un šo apstākļu iestāšanās nav saistīta ar Izpildītāja ar Līguma uzņemto saistību neizpildi vai nepienācīgu izpildi;
3.3.2. Pasūtītājs apturēja Līguma izpildi un Līguma izpildes apturēšana nav saistīta ar Pasūtītāja darbību vai bezdarbību;
3.3.3. Izpildītājs nevar izpildīt Līgumu, jo netiek pildītas Līguma, kas noslēgts starp Pasūtītāja un trešo personu, saistības, un minētais tieši ietekmē Izpildītāja ar Līgumu uzņemto pienākumu izpildi;
3.3.4. no Izpildītāja neatkarīgu iemeslu dēļ ir pārtraukta būvniecības ieceres īstenošana, kuras realizācijas ietvaros noslēgts Līgums;
3.3.5. Līguma izpildes termiņa pagarinājums nepārprotami saistīts ar trešo personu rīcību, kuru Līguma slēgšanas brīdi Puses saprātīgi nevarēja prognozēt;
3.3.6. Pasūtītājam radās nepieciešamība veikt izmaiņas būvniecības iecerē  vai ir radušies citi objektīvi pamatojami apstākļi, kas nepārprotami ietekmē Līguma izpildes termiņu, un šādas izmaiņas Līguma izpildē un termiņos ir nepieciešamas Līguma efektīvai izpildei un nemaina Līguma mērķi, un Pasūtītājs šādu apstākli atzinis par pamatotu, lai grozītu Līguma izpildes termiņu;
3.3.7. Pasūtītājam ir nepieciešami papildus pakalpojumi un to izpildei ir nepieciešams papildus termiņš.
3.4. Par Līguma 3.3. punktos noteikto, pieļaujamo grozījumu nepieciešamību lemj Pasūtītājs, un Pusēm par jebkādām izmaiņām Līgumā ir pienākums noslēgt rakstveida vienošanos.
3.5. Pasūtītājs organizē būvprojekta ekspertīzi. Ja ekspertīzes rezultātā Pasūtītājs saņem negatīvu būvprojekta ekspertīzes atzinumu vai būvprojekta kvalitāte liedz iespēju ekspertam izsniegt pozitīvu ekspertīzes atzinumu, Izpildītāja pienākums ir nekavējoties (ja Puses nevienojas citādi vai no projektēšanas uzdevuma neizriet pretējais) novērst eksperta atzinumā norādītos trūkumus par saviem līdzekļiem. Sākotnējās ekspertīzes izdevumus sedz Pasūtītājs, bet Izpildītājs atmaksā Pasūtītājam izdevumus, kas saistīti ar atkārtotas ekspertīzes veikšanu visā Līguma darbības laikā, ja atkārtota ekspertīze bija nepieciešama atklāto būvprojekta kļūdu, trūkumu, nepilnību dēļ u.tml. Šis Izpildītāja pienākums ir spēkā līdz pozitīva ekspertīzes atzinuma saņemšanai. Papildus noteikumi ekspertīzes veikšanai var būt noteikti Projektēšanas uzdevumā. Pasūtītājam ir tiesības iesniegt pretenzijas Izpildītājam par būvprojekta neatbilstībām arī pēc pozitīva ekspertīzes atzinuma saņemšanas un/vai saskaņošanas Būvvaldē, kuras Izpildītājam ir pienākums novērst Pasūtītāja noteiktajā termiņā.
3.6. Gadījumā, ja Izpildītājs atsakās no autoruzraudzības veikšanas, Pasūtītājs ir tiesīgs izvēlēties citu izpildītāju būvprojekta autoruzraudzības veikšanai, bet Izpildītājs apmaksā visus zaudējumus un papildu izdevumus, kas radušies Pasūtītājam, slēdzot līgumu ar citu izpildītāju. Papildus par atteikšanos veikt  autoruzraudzības pienākumus, Izpildītājs maksā Pasūtītājam līgumsodu 30% apmērā no Izpildītāja piedāvājumā norādītās Autoruzraudzības cenas.

4. LĪDZĒJU PIENĀKUMI UN TIESĪBAS
0. Izpildītāja pienākumi:
4.1.1. veikt Līgumā un tā pielikumos paredzēto Darbu izpildi saskaņā ar Līgumā norādītajiem termiņiem;
4.1.2. veikt Projekta izstrādi saskaņā ar Pasūtītāja Projektēšanas uzdevumā noteiktajām prasībām, atbilstoši Iepirkumā iesniegtajam Izpildītāja piedāvājumam, atbilstoši Līguma nosacījumiem un noteikumiem un spēkā esošiem normatīvajiem aktiem, kas saistīti ar Līguma izpildi;
4.1.3. nodrošināt Līguma izpildi ar kvalificētu, atbilstoši sertificētu personālu, kas veiks Darbu izpildi un piedalīsies Pasūtītāja Līguma ietvaros organizētajās sanāksmēs;
4.1.4.  5 (piecu) dienu laikā no Līguma noslēgšanas dienas iesniegt Pasūtītājam būvspeciālista/tu profesionālās civiltiesiskās atbildības apdrošināšanas līgumu (polisi), kurā ir norādīts konkrētais Objekts (vai apliecinājumu par Objekta iekļaušanu) un, ka Pasūtītājs ir trešā persona, kas izsniegta saskaņā ar Ministru kabineta 2014. gada 19. augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un dokumentu, kas apliecina apdrošināšanas prēmijas apmaksu. Ja noslēgtā apdrošināšanas līguma termiņš tuvojas beigām, bet darbi vēl turpinās, Izpildītājam ir pienākums ne vēlāk, kā iepriekš iesniegtā profesionālās civiltiesiskās atbildības apdrošināšanas līguma (polises) darbības termiņa pēdējā dienā, iesniegt Pasūtītājam jaunu (vai esošā pagarinājumu) būvspeciālista/tu apdrošināšanas līgumu (polisi) ar beigu termiņu vismaz līdz būvprojekta nodošanai Līgumā noteiktajā kārtībā, nodrošinot to nepārtrauktību. Izpildītājs jaunu apdrošināšanas līgumu (polišu) noslēgšanu (vai esošo pagarināšanu) veic par saviem līdzekļiem;
4.1.5. Projekta izstrādē ievērot Projekta izstrādes noteikumus un normatīvus, pielietojot attiecīgajam Projektam izstrādes veidu, kas atbilst standartu un tehnisko noteikumu prasībām. Izpildītājs ir atbildīgs par sagatavotā Projekta atbilstību normatīvajiem aktiem;
4.1.6. veikt nepieciešamās darbības Projekta saskaņošanai, attiecīgas būvatļaujas ar projektēšanas nosacījumiem saņemšanai Aizkraukles novada būvvaldē, ievērojot tās norādījumus par nepieciešamajām Projekta korekcijām;
4.1.7. Izpildītājam ir pienākums un Izpildītājs uzņemas pilnu atbildību par Projekta izstrādes pienācīgu veikšanu Līgumā noteiktajā kārtībā un termiņā, Projekta kvalitāti, atbilstību Līgumam un normatīvajiem aktiem;
4.1.8. ja Izpildītājs neveic darbus atbilstoši Līguma nosacījumiem, Izpildītāja pienākums ir par saviem līdzekļiem iespējami īsākā laikā, bet ne vēlāk kā 5 (piecu) darba dienu laikā no trūkumu vai neatbilstību konstatēšanas brīža novērst Pasūtītāja konstatētos Darbu izpildes trūkumus vai neatbilstības Līguma izpildē, kas radušās Izpildītāja vainas dēļ;
4.1.9. ievērot Pasūtītāja norādījumus par atsevišķu Darbu neveikšanu, Projekta sadaļu vai daļu izstrādāšanu, kā arī ņemt vērā Pasūtītāja precizējumus un skaidrojumus Projektēšanas uzdevumā, ja tie būtiski neizmaina veicamo Darbu kopējo apjomu;
4.1.10. līdz katra mēneša 5. (piektajam) datumam iesniegt Pasūtītājam rakstisku atskaiti par līgumsaistību izpildi, kurā uzskatāmā veidā atspoguļota aktuālā Projekta virzība. Papildus pēc Pasūtītāja pieprasījuma 3 (trīs) darba dienu laikā no pieprasījuma saņemšanas sniegt Pasūtītājam informāciju vai atskaiti par līgumsaistību izpildi;
4.1.11. piedalīties Pasūtītāja rīkotajās sanāksmēs un informēt par Projekta izstrādes gaitu;
4.1.12. ievērot Pasūtītāja pārstāvja/ju dotos rīkojumus un norādījumus, kā arī nodrošināt, ka tos ievēro un izpilda arī Līguma izpildē iesaistītie Izpildītāja speciālisti,  apakšuzņēmēji un citādi piesaistītās personas, kas nodrošina Līguma izpildi;
4.1.13. Izpildītājam pēc Pasūtītāja pieprasījuma ir pienākums 3 (trīs) darba dienu laikā sniegt rakstisku atbildi uz Pasūtītāja uzdotajiem jautājumiem vai izvirzītajām pretenzijām (tai skaitā būvdarbu iepirkuma laikā un būvdarbu laikā) par Būvprojekta risinājumiem, nepieciešamības gadījumā pievienojot skices, rasējumus vai aprēķinus. Ja tas objektīvi nepieciešams, Pasūtītājs nosaka garāku termiņu;
4.1.14. Izpildītājs pēc Pasūtītāja rakstiska pieprasījuma bez papildu atlīdzības izstrādā un izsniedz papildu rasējumus 3 (trīs) eksemplāros un elektroniski, ja Pasūtītājam vai būvuzņēmējam nav viennozīmīgi izprotami izbūvējamo mezglu griezumi, specifikācija vai nepieciešama cita detalizācijas pakāpe;
4.1.15. ja būvdarbu konkursa laikā, kas tiek veikts izstrādātā būvprojekta realizācijai, kā arī būvdarbu norises laikā, būvdarbu veicējs konstatē nepilnības vai trūkumus izstrādātajā būvprojektā, Izpildītājam ir pienākums sniegt Pasūtītājam paskaidrojumus, kā arī novērst konstatētās nepilnības un trūkumus, iesniedzot Pasūtītājam risinājumu 3 (trīs) darba dienu laikā no Pasūtītāja pieprasījuma saņemšanas dienas. Pieprasījums Izpildītājam tiek nosūtīts uz Līgumā norādīto e-pasta adresi;  
4.1.16. Izpildītājs pēc Pasūtītāja rakstiska pieprasījuma un Pasūtītāja noteiktā laikā un vietā veic Būvprojekta prezentāciju jebkurā tā izstrādes stadijā. Būvprojekta prezentāciju ārpus Līgumā noteiktajām sapulcēm Izpildītājam Līguma ietvaros ir jānodrošina pēc Pasūtītāja pieprasījuma ne vairāk kā 2 (divas) reizes. Pasūtītājs par prezentācijas vietu un laiku informē Izpildītāju ne vēlāk kā 5 (piecas) darba dienas iepriekš;
4.1.17. atbildēt par visiem zaudējumiem, kas saistīti ar nekvalitatīvu vai Līgumam neatbilstošu Darbu izpildi (tajā skaitā par zaudējumiem, kas Pasūtītājam rodas Projekta turpmākas realizācijas laikā), un atlīdzināt Pasūtītājam zaudējumus pilnā apmērā, kas radušies ļauna nodoma, rupjas un vieglas neuzmanības rezultātā. Fakts, ka Pasūtītājs ir saskaņojis Projektu, neatbrīvo Izpildītāju no atbildības;
4.1.18. Izpildītājs uzņemas pilnu atbildību par apakšuzņēmēju darbu un to nodarītiem zaudējumiem.
4.1.19. Izpildītājs nodrošina, lai iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
4.2. Izpildītāja tiesības:
4.2.1. saņemt samaksu no Pasūtītāja par Izpildītāja izpildītajiem un Pasūtītāja pieņemtajiem Darbiem saskaņā ar Līguma nosacījumiem;
4.2.2. saņemt no Pasūtītāja Līguma izpildei nepieciešamo informāciju, ko Pasūtītājs nodrošina saskaņā ar Projektēšanas uzdevumu un Līguma nosacījumiem.
4.3. Pasūtītāja pienākumi:
4.3.1. pirms Darbu izpildes uzsākšanas un Līguma darbības laikā nodrošināt Izpildītāju ar Līguma izpildei nepieciešamo dokumentāciju un informāciju, kura ir Pasūtītāja rīcībā vai kuras sniegšanu, saskaņā ar Projektēšanas uzdevumu, uzņēmies Pasūtītājs. Pārējās nepieciešamās informācijas iegūšana un dokumentācijas saņemšana, ja vien Līdzēji nav vienojušies citādāk, ir Izpildītāja pienākums, un ar to saistītās Izpildītāja izmaksas ir iekļautas Līguma summā;
4.3.2. paziņot Izpildītājam par visiem no Pasūtītāja atkarīgiem, paredzamiem apstākļiem, kas var traucēt Izpildītājam izpildīt Līguma saistības, 5 (piecu) darba dienu laikā un nepieciešamības gadījumā pagarināt Projekta izstrādes pabeigšanas termiņu;
4.3.3. saskaņot Projektu vai sniegt Izpildītājam motivētus iebildumus par Projekta nesaskaņošanu, pieņemt Aizkraukles novada būvvaldē izskatītu un akceptētu Projektu ar izdoto būvatļauju ar projektēšanas nosacījumiem, parakstīt attiecīgo Darbu nodošanas - pieņemšanas aktu vai sniegt Izpildītājam motivētus iebildumus par Projekta nepilnībām.
4.3.4. savlaicīgi un pilnā apjomā apmaksāt Izpildītāja kvalitatīvi veiktos un Pasūtītāja pieņemtos Darbus saskaņā ar Līguma nosacījumiem.
4.4. Pasūtītāja tiesības:
4.4.1. Līguma izpildes laikā kontrolēt Izpildītāja līgumsaistību izpildi, pieprasīt no Izpildītāja informāciju par līgumsaistību izpildi un dot Izpildītājam norādījumus par Līgumā paredzēto Darbu veikšanu;
4.4.2. pieņemt vai noraidīt Izpildītāja iesniegtos priekšlikumus par Līguma izpildes termiņa vai citu Līgumā noteikto termiņu grozīšanu, atsevišķu darbu izpildes summu grozīšanu, nemainot kopējo Līguma summu, vai kopējās Līguma summas izmaiņām;
4.4.3. pieprasīt, lai Izpildītājs par saviem līdzekļiem novērš Darbu izpildē pieļautos vai pēc Darbu izpildes konstatētos trūkumus vai nepilnības, kas radušās Izpildītāja vainas dēļ, iespējami īsākā laikā, bet ne vēlāk kā 5 (piecu) darba dienu laikā no trūkumu vai nepilnību konstatēšanas brīža;
4.4.4. izvirzīt pretenzijas par Darbu, ja tas pilnīgi vai daļēji neatbilst šim Līgumam un tam pievienotajiem pielikumiem, Latvijas Republikas Būvnormatīviem un Eiropas nacionāliem standartiem, Pasūtītāja rakstiski noformulētām prasībām, vai satur kļūdainus risinājumus u.tml.;
4.4.5. vienpusēji aprēķināt un ieturēt līgumsodu, vēršot savu prasījumu pret Izpildītāju un ieturēt aprēķināto līgumsodu no Izpildītājam izmaksājamām summām;
4.4.6. neveikt apmaksu par izpildītiem Darbiem, ja kompetenta amatpersona/institūcija/iestāde konstatē Darba neatbilstošu kvalitāti, trūkumus un/vai būtisku atkāpi no normatīvajiem aktiem, līdz šo trūkumu novēršanai par Izpildītāja līdzekļiem Pasūtītāja norādītajā termiņā;
4.4.7. iegūt īpašuma tiesības uz Projektu (jebkuru tā daļu) pēc tam, kad Līdzēji ir Līgumā noteiktajā kārtībā parakstījuši attiecīgo Darbu nodošanas – pieņemšanas aktu. Pasūtītājs ir tiesīgs mainīt, pārstrādāt, pārskaņot, dalīt daļās un publicēt Izpildītāja iesniegto Projektu bez Izpildītāja atļaujas;
4.4.8. Pasūtītājam ir tiesības dot Izpildītājam norādījumus, kā arī Projekta izstrādes procesā precizēt atsevišķi veicamos Darbus, nemainot kopējo Projekta apjomu un ievērojot tehniskās prasības.
4.5. Pasūtītājam ir tiesības veikt grozījumus Projektēšanas uzdevuma gadījumā, ja atklājas apstākļi, kas pirms Līguma noslēgšanas nebija zināmi un paredzami, un saistīti ar Objekta specifisko lietošanas mērķi, funkciju nodrošināšanu, Objekta tehnisko stāvokli, drošību vai valsts iestāžu/institūciju pieņemtajiem lēmumiem un Izpildītājam ir pienākums šādas izmaiņas veikt Pasūtītāja norādītajā termiņā un kārtībā.
4.6. Ja Izpildītājs atsakās novērst būvprojekta kļūdas, nepilnības vai veikt grozījumus un par to rakstveidā paziņojis Pasūtītajam, vai gadījumā, ja Izpildītājs neievēro ar tiem saistītos Pasūtītāja noteiktos termiņus un/vai izrāda neieinteresētību, tad Pasūtītājam ir tiesības pieaicināt citu uzņēmēju kļūdu, nepilnību un iebildumu novēršanai vai grozījumu veikšanai, un Izpildītājam nav tiesības par to celt pretenzijas, un Izpildītājam jāsedz ar to radušās izmaksas un zaudējumus.
4.7. Līdzēji apņemas neizpaust Līguma izpildes laikā iegūto konfidenciālo informāciju, kuru par tādu nosaka spēkā esošie normatīvie akti vai paši Līdzēji, trešajām personām bez otra Līdzēja rakstiskas piekrišanas, izņemot gadījumus, kad to normatīvajos aktos paredzētajā kārtībā pieprasa Latvijas Republikas institūcijas, kurām uz to ir likumīgas tiesības. Šis noteikums ir spēkā gan Līguma darbības laikā, gan 3 (trīs) gadus pēc attiecīgo Darbu nodošanas - pieņemšanas akta abpusējas parakstīšanas.

5. DARBU NODOŠANAS - PIEŅEMŠANAS KĀRTĪBA
5.1. Projekta veiksmīgai izstrādei, iepriekš vienojoties par tikšanās vietu un laiku, Līdzēji savstarpēji saskaņotā laikā var rīkot sanāksmes, kurās pārrunā Projekta izstrādes norisi, atbilstību Līguma nosacījumiem, Projektēšanas uzdevumam un citiem Līgumam pievienotajiem dokumentiem. Sanāksmēs Līdzēji precizē neskaidros jautājumus, kā arī vienojas par nepieciešamajiem labojumiem Projektā, ja Projekts neatbilst Līguma nosacījumiem. Pēc savas iniciatīvas katram no Līdzējiem ir tiesības organizēt sanāksmes ar otru Līdzēju, kurās tiek izskatīti jautājumi par Projekta izpildes gaitu, jebkādām problēmām, kas radušās (vai var rasties) un kavē Projekta kvalitatīvu vai savlaicīgu izpildi, un citi ar Līguma izpildi saistīti jautājumi. Pasūtītājam ir tiesības pieaicināt sarunās būvniecībā un projektēšanā kompetentus speciālistus un trešās personas.
5.2. Līguma 5.1.punktā minēto sanāksmju gaita tiek protokolēta. Protokolu sastāda 2 (divos) oriģinālos eksemplāros, ko paraksta sanāksmes dalībnieki. Viens no abu Līdzēju parakstītiem protokola oriģināliem glabājas pie Pasūtītāja, otrs - pie Izpildītāja. Jebkādi iebildumi pret protokola saturu jāizvirza ne vēlāk kā 2 (divu) darba dienu laikā pēc protokola saņemšanas. Protokolēšanu veic Izpildītājs - latviešu valodā, iesniedzot vai nosūtot protokolu uz Pasūtītāja kontaktpersonas e-pasta adresi 3 (trīs) darba dienu laikā pēc notikušās sanāksmes.
5.3. Ievērojot sanāksmju laikā sastādītajos protokolos norādītos precizētos jautājumus un norunātos labojumus, Izpildītājs veic nepieciešamos labojumus un precizējumus Projektā.
5.4. Attiecīgo Projekta dokumentāciju (arī Būvniecības informācijas sistēmā) Izpildītājs nodod Pasūtītājam izskatīšanai un saskaņošanai un Pasūtītājs attiecīgo Projekta dokumentāciju izskata 10 (desmit) darba dienu laikā. Ja Pasūtītājam nav pretenziju saistībā ar Projekta dokumentāciju un tās atbilstību normatīvo aktu, šī Līguma un tā pielikumu noteikumiem un Pasūtītāja prasībām, Pasūtītājs saskaņo Projekta dokumentāciju. Pasūtītājs ir tiesīgs atteikties saskaņot attiecīgo Projekta dokumentāciju, ja Pasūtītājam ir iebildumi saistībā ar Projekta dokumentācijas atbilstību šim Līgumam, tā pielikumiem, Pasūtītāja prasībām vai normatīvo aktu prasībām, vai iebildumi pret izmantotajiem materiāliem un/vai risinājumiem, standartu, tehnisko noteikumu, Pasūtītāja norādījumu neievērošanu, vai Pasūtītājam nav iesniegti visi saprātīgi nepieciešamie dokumenti vai informācija, kas dotu iespēju Pasūtītājam vispusīgi un pilnīgi pārbaudīt Projekta dokumentāciju un tā atbilstību Līguma noteikumiem noteiktajā termiņā. Pēc trūkumu un nepilnību novēršanas tiek atkārtota attiecīgā Projekta dokumentācijas saskaņošana ar Pasūtītāju saskaņā ar Līguma noteikumiem.
5.5. Pēc Projekta saskaņošanas no Pasūtītāja puses Izpildītājs veic Projekta saskaņošanu ar visām nepieciešamajām personām, tostarp iesniedz Projektu Aizkraukles novada būvvaldē attiecīgas būvatļaujas ar projektēšanas nosacījumiem saņemšanai.
5.6. Pēc Aizkraukles novada būvvaldes attiecīga akcepta un/vai būvatļaujas ar projektēšanas nosacījumiem saņemšanas, Izpildītājs iesniedz Pasūtītājam Projekta materiālus atbilstoši Projektēšanas uzdevumam (Līguma pielikums Nr.1). kopā ar attiecīgu Darbu nodošanas – pieņemšanas aktu. Pasūtītājs 10 (desmit) darba dienu laikā izvērtē iesniegto Projekta materiālu atbilstību un sniedz Izpildītājam informāciju par konstatētajām neatbilstībām vai paraksta attiecīgo Darbu nodošanas – pieņemšanas aktu.
5.7. Ja, pieņemot Projektu vai tā atsevišķas sadaļas, Pasūtītājs konstatē neatbilstības Projektēšanas uzdevuma, Līguma vai normatīvo aktu prasībām, Izpildītājs neatbilstības novērš 10 (desmit) darba dienu laikā un atkārtoti iesniedz Projektu Pasūtītājam kopā ar attiecīgu Darbu nodošanas – pieņemšanas aktu.
5.8. Līguma 5.4. un 5.7.punktā noteiktais trūkumu vai neatbilstību novēršanas termiņš neietekmē Līguma summu un Pasūtītājs aprēķina līgumsodu par Izpildītāja saistību izpildes kavējumu.
5.9. Pasūtītāja tiesības iesniegt pretenzijas Izpildītājam atjaunojas, ja Projekta dokumentācijā atklājas kļūdas, kuras Pasūtītājs varēja konstatēt tikai Projekta turpmākajā projektēšanas (būvprojekts izstrāde) un/vai būvniecības sagatavošanas (t.sk., Konkursa izsludināšanas) un izpildes gaitā.
5.10. Ja pēc Projekta saskaņošanas un attiecīgo Darbu nodošanas - pieņemšanas atklājas nepilnības Izpildītāja izstrādātajā Projektā, kas radušās Izpildītāja vainas dēļ, un tādēļ Projekta izstrādei un saskaņošanai ir nepieciešamas korekcijas Projektā ietvertajos risinājumos, dokumentācijā u.tml., vai citi papildus projektēšanas darbi, tad Izpildītājs apņemas piedalīties būvprojekta izstrādē nepieciešamajā apjomā, lai novērstu Projektā konstatētās nepilnības. Papildus atlīdzība Izpildītājam netiek paredzēta.

6. LĪDZĒJU ATBILDĪBA
6.1. Izpildītājs uzņemas pilnu atbildību par Projekta izstrādes pienācīgu veikšanu, Projekta kvalitāti, atbilstību Līgumam, Projektēšanas uzdevumam un normatīvajiem aktiem, kā arī pārējo līgumsaistību izpildi.
6.2. Izpildītājs uzņemas pilnu atbildību par Projekta atsevišķu sadaļu savstarpējo atbilstību, Projekta saturu kopumā, pat ja Projektu ir pieņēmis Pasūtītājs, kā arī Projekta izstrādei nepieciešamo dokumentu iesniegšanu Pasūtītājam.
6.3. Izpildītājs nodrošina, ka Projekta izstrādes gaitā tiek pieprasīti un saņemti visi nepieciešamie dokumenti projektēšanai un veikti visi nepieciešamie izpētes darbi, lai pēc Projekta akcepta Pasūtītājam nebūtu nekādu šķēršļu tālākai Projekta realizēšanai.
6.4. Ja Līguma izpildes gaitā Izpildītājs neievēro jebkura Darba izpildei, tajā skaitā trūkumu un/vai neatbilstību novēršanai, noteiktos termiņus vai kvalitātes prasības, un neizpilda attiecīgo pienākumu pienācīgā kvalitātē 5 (piecu) darba dienu laikā pēc Pasūtītāja rakstiska brīdinājuma saņemšanas, Pasūtītājam pēc sava ieskata ir tiesības piesaistīt attiecīgā darba vai darbu izpildei būvniecībā un projektēšanā kompetentu trešo personu, Izpildītājam izmaksājamo atlīdzību samazinot par summu, kas izmaksāta Pasūtītāja piesaistītajai trešajai personai par padarīto darbu. 
6.5. Ja kāda no Izpildītāja saistībām, kas izriet no Līguma, netiek pildīta Līgumā norādītajā termiņā, saskaņā ar Līgumā noteiktajiem Projekta izstrādes termiņiem, Pasūtītājam ir tiesības aprēķināt un Izpildītājam ir pienākums samaksāt Pasūtītājam līgumsodu 0,5% apmērā no Līguma 2.1.punktā noteiktās Līguma summas par katru neizpildes kalendāro dienu līdz attiecīgās saistības pienācīgai izpildei, bet ne vairāk kā 10% (desmit procentus) no Līguma summas. 
6.6. Ja pēc Projekta nodošanas Pasūtītājam turpmākajā Projekta projektēšanas (būvprojekta izstrāde) gaitā, būvniecības sagatavošanas, t.sk., Konkursa izsludināšanas Projekta turpmākai realizēšanai, norises, līguma slēgšanas, būvprojektēšanas un/vai būvdarbu norises laikā tiek konstatētas Izpildītāja pieļautas kļūdas Projekta rasējumos un citos Projekta dokumentos, ko, ievērojot pienācīgu rūpību, Izpildītājam vajadzēja paredzēt un novērst pirms Projekta nodošanas Pasūtītājam, Pasūtītājs piemēro un Izpildītājam jāmaksā Pasūtītājam līgumsods EUR 300,00 (trīs simti euro un 00 centi) apmērā par katru šādu konstatēto gadījumu.
6.7. Ja kāds no Izpildītāja speciālistiem, kas norādīts atbildīgo speciālistu sarakstā vai tā piedalīšanās ir būtiska, neierodas uz noteikto sanāksmi un tas ir fiksēts sanāksmes protokolā, Pasūtītājs ir tiesīgs aprēķināt un iekasēt no Izpildītāja līgumsodu 300,00 EUR (trīs simti euro un 00 centi) apmērā par katru šādu neierašanās gadījumu.
6.8. Ja Izpildītājs nenodrošina Līgumā noteikto  dokumentācijas grozījumu, papildus rasējumu, t.sk. arī konstatēto kļūdu/neprecizitāšu novēršanas gadījumā, izstrādi un iesniegšanu atbilstoši Līgumā noteiktajam un/vai Pasūtītāja noteiktajam termiņam, kā arī kavē kādu citu terminēto noteikumu termiņus, piemēram, paskaidrojumu iesniegšanas kavēšana, saskaņojumu kavēšana, u.c. dokumentu neiesniegšana Pasūtītāja noteiktajā termiņa, u.tml., Pasūtītājs ir tiesīgs aprēķināt Izpildītājam līgumsodu 300 EUR (trīs simti euro) par katru šādu gadījumu.
6.9. Ja Pasūtītājs nepamatoti kavē Līgumā noteiktos Darbu apmaksas termiņus, tad Izpildītājs var aprēķināt un Pasūtītājam ir pienākums, pamatojoties uz Izpildītāja izrakstītu rēķinu, samaksāt Izpildītājam līgumsodu 0,1% apmērā no termiņā nesamaksātās summas par katru nokavēto kalendāro dienu, bet ne vairāk kā 10% (desmit procentus) no kopējās kavētā maksājuma summas.
6.10. Līdzēji ir savstarpēji atbildīgi par līgumsaistību pārkāpšanu un zaudējumu nodarīšanu otram Līdzējam. Līdzējs, kas vainīgs Līguma saistību pārkāpšanā, atlīdzina otram Līdzējam nodarītos zaudējumus.
6.11. Ja Pasūtītājs ir aprēķinājis kādu no Līgumā atrunātajiem līgumsodiem, apmaksājot Izpildītāja iesniegtos rēķinus, Pasūtītājs veic līgumsoda ieturējumu.
6.12. Līgumsoda samaksa neatbrīvo Līdzējus no Līgumā noteikto saistību pilnīgas izpildes, kā arī nav uzskatāma par zaudējumu atlīdzināšanu.
6.13. Ja ārvalstu finanšu instrumenta vadībā iesaistīta kompetentā iestāde saistībā ar Izpildītāja darbību vai bezdarbību ir noteikusi ārvalstu finanšu instrumenta finansēta projekta izmaksu korekciju, Izpildītājs 30 (trīsdesmit) dienu laikā no attiecīga Pasūtītāja paziņojuma saņemšanas atlīdzina Pasūtītājam zaudējumus piemērotās finanšu korekcijas apmērā. Lai izslēgtu šaubas – šajā Līguma punktā paredzētā Izpildītāja atbildība iestājas tad, ja finanšu korekcija tiek noteikta ar Līgumā paredzēto saistību izpildi saistītas Izpildītāja darbības vai bezdarbības dēļ.

7. ATBILDĪBA PAR PROJEKTU
7.1. Izpildītājs garantē trūkumu un neatbilstību novēršanu par saviem līdzekļiem un saviem spēkiem, ja Projekta turpmākajā realizācijas gaitā atklājas trūkumi, neatbilstības vai nepilnības, kuru dēļ nav iespējams vai ir apgrūtināts realizēt turpmākus būvprojektēšanas un/vai būvniecības darbus Izpildītāja projektētajā objektā. 
7.2. Pretenzijas par Projekta realizācijas gaitā atklātajiem trūkumiem, neatbilstībām vai nepilnībām saskaņā ar Līguma 7.1.punktu Pasūtītājs iesniedz Izpildītājam rakstveidā. Par Projekta nepilnību novēršanas kārtību un termiņiem Līdzēji savstarpēji rakstveidā vienojas, ievērojot Līgumā noteiktos termiņus. Ja Līdzējiem 5 (piecu) darba dienu laikā no nepilnību konstatācijas nav izdevies vienoties par nepilnību novēršanu, Pasūtītājam ir tiesības piesaistīt būvniecībā un projektēšanā kompetentu trešo personu pēc saviem ieskatiem Projektā ietverto risinājumu, dokumentācijas u.tml. nepilnību novēršanai un izlaboto risinājumu iekļaušanai būvprojektā vai papildus dokumentācijas saņemšanai. Šādā gadījumā Izpildītājam ir pienākums 30 (trīsdesmit) dienu laikā samaksāt Pasūtītājam ar Projekta un Darbu nepilnību novēršanu saistītos izdevumus, pamatojoties uz Pasūtītāja izrakstītu rēķinu, kā arī atlīdzināt Pasūtītājam radušos zaudējumus.
8. AUTORUZRAUDZĪBAS POSMA NORISE
8.1. Izpildītājs veic Būvprojekta Autoruzraudzību, kā arī nozīmē atbildīgo Autoruzraugu būvdarbu laikā saskaņā ar šo Līgumu, Ministru kabineta 19.08.2014. noteikumiem Nr. 500 “Vispārīgie būvnoteikumi” un citiem būvniecību regulējošajiem normatīvajiem aktiem. Izpildītājs ir atbildīgs par to, lai visā Līguma izpildes laikā tam būtu spēkā esošas licences un sertifikāti, ja tādi ir nepieciešami Autoruzraudzības veikšanai saskaņā ar normatīvajiem aktiem.
8.2. Izpildītājs nodrošina Būvprojekta autentisku realizāciju dabā, nepieļaujot būvniecības dalībnieku patvaļīgas atkāpes no akceptētā Būvprojekta, kā arī saistošo normatīvo aktu un standartu pārkāpumus būvdarbu gaitā, Pasūtītāja interesēs un saskaņā ar šo Līgumu.
8.3. Izpildītājam ir pienākums apsekot Objektu atbilstoši autoruzraudzības plānam un atbilstoši fiksēt apsekošanas rezultātus.
8.4. Pēc Pasūtītāja pieprasījuma Izpildītājs ierodas uz darbu pieņemšanu, kurus nepieciešams  pieņemt projekta autoram. Pasūtītājs ne mazāk kā 24 (divdesmit četras) stundas iepriekš paziņo Izpildītājam par nepieciešamību ierasties objektā uz darbu pieņemšanu (paziņojums tiek veikts uz Līgumā norādīto Izpildītāja tālruni, papildus nosūtot attiecīgu paziņojumu uz Izpildītāja norādīto e-pasta adresi). Izpildītājam jāierodas būvobjektā ne vēlāk kā nākamajā dienā pēc Pasūtītāja, atbildīgā būvdarbu vadītāja vai Būvuzrauga pieprasījuma arī ārpus darbu pieņemšanas un sapulcēm.
8.5. Izpildītājs nekavējoties rakstiski informē Pasūtītāju, ja tiek konstatētas patvaļīgas atkāpes no Būvprojekta vai ja netiek ievērotas Latvijas Republikas būvnormatīvu prasības.
8.6. Izpildītājs bez papildus atlīdzības veic izmaiņas vai precizējumus Būvprojektā, ja šādu izmaiņu nepieciešamība rodas sakarā ar kļūdu vai neatbilstību Būvprojektā, vai kādu citu Izpildītāja vainu vai nolaidību.
8.7. Izpildītājam ir pienākums piedalīties sapulcēs un tā protokolā minētie punkti un izpildes 
termiņi, kas attiecas uz Autoruzraudzību, ir saistoši un obligāti izpildāmi protokolā norādītajos termiņos.
8.8. Izpildītājam ir pienākums būvdarbu gaitā savlaicīgi pārbaudīt lietoto konstrukciju, tehnoloģisko un citu iekārtu, būvizstrādājumu un materiālu atbilstību Būvprojektam un nepieļaut neatbilstošu konstrukciju, tehnoloģisko un citu iekārtu, būvizstrādājumu un materiālu iestrādāšanu būvē, ja tie nav pilnvērtīgi aizstājēji Būvprojektā paredzētajiem.
8.9. Izpildītājs bez iepriekšējas rakstiskas Pasūtītāja piekrišanas nedrīkst pieņemt lēmumus, kuri ir saistīti ar:
8.9.1. noteikto būvdarbu apjomu palielināšanu vai samazināšanu,
8.9.2. projektā norādīto būvmateriālu nomaiņu pret analogiem,
8.9.3. projektā paredzēto risinājumu maiņu.
8.10. Izpildītājam jāsniedz Pasūtītāja pārstāvim nepieciešamās konsultācijas vai palīdzība darbu veikšanas projekta, izpildzīmējumu un citas tehniskās dokumentācijas apstiprināšanas vai saskaņošanas laikā, kā arī iespējamo grozījumu un labojumu gadījumā.
8.11. Izpildītājam savlaicīgi un bez atsevišķas atlīdzības jānovērš visi atklātie trūkumi un kļūdas Būvprojekta dokumentācijā. Termiņus nosaka Pusēm vienojoties, ja nav iespējams vienoties, tad termiņu nosaka Pasūtītāja pārstāvis, ņemot vērā objektīvi iespējamo termiņu.
8.12. Pasūtītājam ir tiesības izvirzīt pretenzijas par Autoruzraudzības veikšanu, ja tā pilnīgi vai daļēji neatbilst Līguma noteikumiem, Latvijas Republikas būvnormatīviem un citiem Latvijas Republikas spēkā esošajiem normatīvajiem aktiem, kā arī Pasūtītāja prasībām.
8.13. Pasūtītājam ir pienākums norēķināties ar Izpildītāju par kvalitatīvi veikto Autoruzraudzību Līgumā noteiktajā kārtībā.
10. STRĪDU IZSKATĪŠANAS KĀRTĪBA
10.1. Strīdi, kas Līdzējiem rodas, pildot Līgumu, tiek risināti pārrunu ceļā, bet, ja vienošanos šādā veidā panākt nav iespējams, tad jebkurš strīds, nesaskaņa vai prasība, kas saistīta ar Līgumu, tā izbeigšanu, grozīšanu vai spēkā esamību, tiek nodota izskatīšanai Latvijas Republikas tiesā saskaņā ar spēkā esošajiem normatīvajiem aktiem.
11. NEPĀRVARAMA VARA
11.1. [bookmark: _Hlk135061462]Līdzēji nav atbildīgi par savu saistību izpildi, ne arī par saistību neizpildes vai nepienācīgas izpildes rezultātā otram Līdzējam radītiem zaudējumiem, ja tas noticis nepārvaramas varas apstākļu rezultātā, kurus Līdzēji nevarēja ne paredzēt, ne novērst. 
11.2. Nepārvaramas varas apstākļu iestāšanās gadījumā saistību izpildes termiņš tiek atlikts attiecīgi tik ilgi, kamēr šie apstākļi beidzas. Šis noteikums ir attiecināms tikai uz tām saistībām (veicamajiem darbiem, sniedzamajiem pakalpojumiem), kuru izpilde tiek tādējādi kavēta.
11.3. Gadījumā, ja rodas nepārvaramas varas apstākļi, kas ietekmē Līguma atsevišķu darbu izpildes termiņus, bet netraucē izpildīt Līgumu kopumā, Līdzēji saskaņo savu turpmāko rīcību attiecībā uz Līguma izpildi un tā termiņiem.
11.4. Līdzējam, kura darbību apgrūtina nepārvaramas varas apstākļi, nekavējoties jāinformē par to otrs Līdzējs, pievienojot jebkādu informāciju, kas apliecina nepārvaramas varas apstākļus, un norādot uz šādu nepārvaramas varas apstākļu ietekmi uz Līguma izpildi, kā arī jāpieliek visas saprātīgās pūles, lai mazinātu nepārvaramas varas apstākļu radītās sekas.
11.5. Ja nepārvaramas varas apstākļi turpinās ilgāk par 2 (diviem) mēnešiem, Līdzējiem ir tiesības vienpusēji izbeigt Līguma darbību kopumā vai arī attiecībā uz to daļu, kuru izpildi traucē nepārvaramas varas apstākļi. Šādā gadījumā nevienam no Līdzējiem nav tiesību uz zaudējumu atlīdzību un tiek veikts norēķins par faktiski padarītajiem Darbiem, kas ir nodoti Līgumā noteiktajā kārtībā.

12. LĪGUMA DARBĪBAS TERMIŅŠ
12.1. Līgums stājas spēkā ar tā abpusējas parakstīšanas dienu un darbojas līdz Līdzēju saistību pilnīgai izpildei.
12.2. Līgums ir saistošs Pasūtītājam un Izpildītājam, kā arī likumīgiem tiesību un saistību pārņēmējiem.
12.3. Visi Līguma grozījumi ir spēkā, ja tie ir sastādīti rakstveidā un tos parakstījuši abi Līdzēji vai to pilnvarotie pārstāvji. Tie pievienojami Līgumam kā pielikumi un kļūst par Līguma neatņemamu sastāvdaļu.
12.4. Pasūtītājs ir tiesīgs vienpusēji izbeigt Līgumu, rakstveidā paziņojot Izpildītajam 5 (piecas) darba dienas iepriekš, ja:
12.4.1. Darbi Izpildītāja vainas dēļ netiek uzsākti 10 (desmit) dienu laikā no Līguma noslēgšanas;
12.4.2. Projekts vai Darbi saskaņā ar pārbaužu un/vai ekspertīžu (ja attiecināms) rezultātiem neatbilst Līguma, Projektēšanas uzdevuma un/vai normatīvo aktu prasībām un Izpildītājs pēc Pasūtītāja pieprasījuma nenovērš konstatētās neatbilstības;
12.4.3. Izpildītājs nepamatoti pārtrauc Darbus;
12.4.4. Izpildītājs savas vainas dēļ ir nokavējis jebkuru no Līgumā vai tā pielikumos noteiktajiem Projekta izstrādes, Darbu izpildes vai defektu novēršanas termiņiem un Izpildītāja nokavējums ir sasniedzis vismaz 10 (desmit) dienas;
12.4.5. Izpildītājs nepilda kādas citas saistības saskaņā ar Līgumu, un Izpildītājs minēto saistību neizpildi nav novērsis 10 (desmit) dienu laikā pēc Pasūtītāja rakstiska paziņojuma par šādu saistību neizpildi;
12.4.6. Izpildītājam pasludināts maksātnespējas process, apturēta vai pārtraukta tā saimnieciskā darbība, uzsākta tiesvedība par IZPILDĪTĀJA bankrotu vai tiek konstatēti citi apstākļi, kas liedz vai liegs IZPILDĪTĀJAM turpināt Līguma izpildi saskaņā ar Līguma nosacījumiem vai kas negatīvi ietekmē PASŪTĪTĀJA tiesības, kuras izriet no Līguma;
12.4.7. ja saskaņā ar Līguma 12.5.punktu tiek konstatēts, ka Līguma izpildi nav mērķtiecīgi turpināt vai Pasūtītājam nav pieejams finansējums Darbu uzsākšanai vai turpināšanai;
12.4.8. ja Izpildītājs nav savlaicīgi un pienācīgi izpildījis Līgumā noteiktās prasības, kas attiecās uz apdrošināšanas polisēm un/vai apdrošināšanas noteikumiem, un/vai apdrošināšanas prēmijas samaksu apliecinošiem dokumentiem vai pierādījis to spēkā esamību;
12.4.9. Izpildītājs ir izslēgts no Būvkomersantu reģistra;
12.4.10. ja tiek konstatēts, ka saskaņā ar Starptautisko un Latvijas Republikas nacionālo sankciju likuma 11.1pantā noteikto Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
12.4.11. Publisko iepirkumu likuma 64.panta pirmajā daļā noteiktajos gadījumos.
12.5. Ja Līguma izpildes gaitā noskaidrojas, ka objektīvu iemeslu dēļ Līguma izpildi nav mērķtiecīgi turpināt vai Pasūtītājam nav pieejams finansējums Darbu uzsākšanai vai turpināšanai, Pasūtītājam jāaptur Līguma izpilde, par to rakstveidā brīdinot Izpildītāju. Šajā gadījumā Līdzēju pienākums ir 10 (desmit) darba dienu laikā izskatīt jautājumu par Līguma izpildes turpināšanas lietderību un nosacījumiem. Pasūtītājs apmaksā to Darba apjomu, kas paveikts un ir Pasūtītāja pieņemts līdz Līguma apturēšanas brīdim, par ko Līdzēji savstarpēji rakstveidā vienojas.
12.6. Līguma 12.4.2., 12.4.4. - 12.4.6., 12.4.8., 12.4.9. punktā noteiktajos Līguma izbeigšanas gadījumos, Izpildītājs nekavējoties pārtrauc Darbus un 10 (desmit) darba dienu laikā iesniedz Pasūtītājam veikto attiecīgo Darbu nodošanas – pieņemšanas aktu, kuru Pasūtītājs akceptē, vai veic nepieciešamās korekcijas pirms akceptēšanas. Ja attiecīgs Darbu nodošanas – pieņemšanas akts netiek iesniegts šajā punktā minētajā termiņā, Pasūtītājam ir tiesības vienpusēji noteikt izpildīto, Līguma nosacījumiem atbilstošo Darbu apjomu. Līguma 12.4.1.-12.4.6., 12.4.8., 12.4.9. punktā noteiktajos Līguma izbeigšanas gadījumos Izpildītājam jāatlīdzina Pasūtītājam visi ar Līguma izbeigšanu radušies zaudējumi un jāmaksā līgumsods 10% (desmit procentu) apmērā no Līguma summas.
12.7. Pasūtītājs 30 (trīsdesmit) dienu laikā pēc Līguma izbeigšanas, Līguma 12.6.punktā minētā attiecīgā Darbu nodošanas – pieņemšanas akta parakstīšanas un Izpildītāja attiecīga rēķina saņemšanas, veic pilnīgus norēķinus ar Izpildītāju par kvalitatīvi, atbilstoši Līguma nosacījumiem, paveiktajiem un Pasūtītāja pieņemtajiem Darbiem. 
12.8. Izpildītājs ir tiesīgs vienpusēji atkāpties no Līguma, par to rakstveidā paziņojot Pasūtītājam 10 (desmit) darba dienas iepriekš, ja Pasūtītājs ilgāk kā 40 (četrdesmit) dienas un bez pamatota iemesla kavē Līgumā noteikto samaksas termiņu, Izpildītājs par to rakstiski ir informējis Pasūtītāju, bet Pasūtītājs to nav novērsis. 
12.9. Līgums tiek izbeigts nekavējoties, bez iepriekšēja rakstiska brīdinājuma un neatlīdzinot tādējādi radušos izdevumus un/ vai zaudējumus, ja Izpildītājam, tās valdes vai padomes loceklim, pārstāvēt tiesīgai personai vai prokūristam vai atbildīgajai personai, kura ir pilnvarota pārstāvēt Izpildītāju darbībās, kas saistītas ar filiāli ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Ja Izpildītājs tiek pakļauts sankcijām un Izpildītājs neizpilda Līgumā noteiktās saistības, Pasūtītājam pret Izpildītāju ir maksājuma atprasīšanas tiesība par laika periodu no sankciju spēkā stāšanās dienas līdz Līguma izbeigšanas dienai.
13. FIZISKO PERSONU DATU APSTRĀDE
13.1. Līdzējam ir tiesības apstrādāt no otra Līdzēja iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
13.2. Līdzējs, kurš nodod otram Līdzējam fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
13.3. Līdzēji apņemas nenodot tālāk trešajām personām no otra Līdzēja iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu.
13.4. Neskatoties uz iepriekšējā punktā minēto, Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, kas Pasūtītājam veic darbus un ar kurām Pasūtītājs sadarbojas tā darbības un Līguma izpildes nodrošināšanai.
13.5. Līdzēji apņemas pēc otra Līdzēja pieprasījuma iznīcināt no otra Līdzēja iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.
13.6. Informācija par Aizkraukles novada pašvaldības kā datu pārziņa veikto personas datu apstrādi pieejama tās oficiālajā tīmekļvietnē: https://www.aizkraukle.lv/lv/privatuma-politika vai saņemot informāciju klātienē. Datu aizsardzības speciālista kontaktinformācija, t.sk. datu aizsardzības incidentu/pārkāpumu gadījumā: https://www.aizkraukle.lv/lv/aizkraukles-novada-pasvaldibas-personas-datu-aizsardziba.

14. AUTORTIESĪBAS
14.1. Saskaņā ar Līgumu Izpildītāja veikto Darbu rezultātā radītie materiālie objekti ir autortiesību objekts (turpmāk – Autortiesību objekts) un to aizsargā Autortiesību likums un citi Latvijas Republikā spēkā esošie normatīvie akti. Autortiesību objekts ir Pasūtītāja īpašums. Pasūtītājam ar Līgumu un bez papildu atlīdzības tiek nodotas Izpildītāja kā autora esošās un nākamās mantiskās tiesības attiecībā uz Autortiesību objektiem, tajā skaitā, bet neaprobežojoties ar tiesībām izmantot Darbu rezultātā radīto būvprojektu vai tā daļas jebkādā veidā, publiskojot, izplatot to, demonstrējot to pēc PASŪTĪTĀJA ieskatiem, izmantojot to jaunu darbu radīšanai. Pasūtītājam ir tiesības pielāgot Darbu rezultātā radīto būvprojektu savām vajadzībām un grozīt to. Izpildītājs piekrīt jebkādu izmaiņu vai grozījumu veikšanai Darbu rezultātā radītajā būvprojektā pēc Pasūtītāja ieskatiem. Izpildītājs nodrošina no citām būvprojekta izstrādē iesaistītajām personām visu atļauju un tiesību saņemšanu, kas nepieciešamas, lai Darbu rezultātā radīto būvprojektu nodotu Pasūtītājam.
14.2. Izpildītājs, neatsaucami, bez jebkādas papildus samaksas un bez termiņa ierobežojuma nodod Pasūtītajam visas Autortiesību likumā un citos normatīvajos aktos paredzētas esošās un nākamās autora mantiskās tiesības uz Autortiesību objektiem to visplašākajā apjomā. Izpildītājs apliecina, ka Pasūtītājam ir visas tiesības bez jebkādām papildus Izpildītāja un/vai Būvprojekta autoru piekrišanām, brīvi un pēc saviem ieskatiem izmantot radītos Autortiesību objektus, t.sk. tiesības tos publicēt, publiskot, reproducēt, realizēt, lietot, mainīt, nodod citām personām, izziņot, izplatīt, tulkot, detalizēt, izmainīt, pārveidot, grozīt, dzēst, papildināt, izplatīt, darīt pieejamu sabiedrībai, izmantot atbilstoši PIL noteiktajai kārtībai, publicēt EIS, izstrādāt Būvprojekta izmaiņas, izmantot tos publisko iepirkumu procedūru ietvaros un integrēt tehniskajās specifikācijās (piemēram, tehniskajās specifikācijās Būvniecības ieceres realizācijai, tai skaitā, būvdarbu veikšanai).
14.3. Veicot Darbus, Izpildītājam ir pienākums nepieļaut citu autortiesību subjektu personisko vai mantisko tiesību aizskaršanu, kā arī prettiesiski iegūtu autortiesību objektu izmantošanu, pretējā gadījumā Izpildītājs ir pilnībā atbildīgs par trešo personu autortiesību pārkāpumiem. Izpildītājs nodrošina, ka tas no Darbu autoriem un jebkurām citām Darbu izpildē iesaistītām personām saņem visas atļaujas un tiesības, kas nepieciešamas, lai nodotu Pasūtītājam Līgumā noteiktās tiesības un uzturētu tās spēkā.
14.4. Izpildītājs apņemas bez Pasūtītāja rakstiskas atļaujas nenodot trešajām personām, kā arī neizmantot trešo personu labā Autortiesību objektu, kas saskaņā ar Līgumu atzīstams par Pasūtītāja īpašumu.
14.5. Puses vienojas, ka Pasūtītāja samaksa Izpildītājam par Darbiem saskaņā ar Līgumu ietver arī autoratlīdzību, un Izpildītājs nav tiesīgs pieprasīt papildu autoratlīdzību/honorāru.

15. APAKŠUZŅĒMĒJU UN SPECIĀLISTU MAIŅA UN PIESAISTĪŠANA
15.1. Izpildītājs ne vēlāk kā līdz darbu uzsākšanai, iesniedz Pasūtītājam Līguma izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Līguma izpildē. 
15.2. Apakšuzņēmēju un Līguma izpildē piesaistītā personāla / speciālistu nomaiņa un jaunu personu piesaiste Līguma izpildes laikā tiek organizēta atbilstoši Publisko iepirkumu likuma 62.pantā noteiktajai kārtībai.
15.3. Izpildītājs ir tiesīgs nomainīt personālu / speciālistus, kurus tas ir iesaistījis Līguma izpildē un par kuriem ir sniedzis informāciju Pasūtītājam Iepirkumā iesniegtajā piedāvājumā un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām Iepirkumā izraudzītais pretendents balstījies, lai apliecinātu savas kvalifikācijas atbilstību noteiktajām prasībām, drīkst nomainīt tikai ar Pasūtītāja rakstveida piekrišanu, ievērojot Līguma 14.4.punktu.
15.4. Pasūtītājs nepiekrīt Līguma 14.3.punktā minēto apakšuzņēmēju un / vai personāla / speciālistu nomaiņai vai jaunu personu piesaistīšanai, ja pastāv kāds no šādiem nosacījumiem:
15.4.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
15.4.2. tiek nomainīts apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42.panta otrajā daļā (izņemot Publisko iepirkumu likuma 42.panta otrās daļas 8.punktu un 9.punktu, kas netiek piemēroti) minētajiem pretendentu izslēgšanas gadījumiem;
15.4.3. piedāvātais apakšuzņēmējs, kura sniedzamo pakalpojumu vērtība ir vismaz 10000 EUR (desmit tūkstoši euro), atbilst Publisko iepirkumu likuma 42.panta otrā daļā minētajiem pretendentu izslēgšanas nosacījumiem (netiek piemērots Publisko iepirkumu likuma 42.panta otrās daļas 8.punkts un 9.punkts);
15.4.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
15.5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42.panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
15.6. Lai pārbaudītu, vai uz Izpildītāja piedāvāto apakšuzņēmēju un / vai personālu / speciālistu neattiecas kāds no Līguma 14.4.punktā minētajiem nosacījumiem, Izpildītājam 10 (desmit) darba dienu laikā no attiecīga Pasūtītāja pieprasījuma saņemšanas jāiesniedz Pasūtītājam visi tā pieprasītie dokumenti.
15.7. Pasūtītājs pieņem un rakstveidā paziņo Izpildītājam lēmumu atļaut vai atteikt Izpildītājam apakšuzņēmēju un / vai personāla / speciālistu nomaiņu vai jaunu personu iesaistīšanu līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai. Par Pasūtītāja nesaskaņota apakšuzņēmēja iesaistīšanu Līguma izpildē, ja pārkāpums konstatēts pirmo reizi, Izpildītājs, pēc attiecīga Pasūtītāja pieprasījuma saņemšanas, maksā Pasūtītājam līgumsodu 500,00 EUR (pieci simti euro, 00 centi) apmērā. Atkārtota (t.i., otrā un turpmāko) pārkāpuma gadījumā Izpildītājam piemērojams līgumsods 2 000,00 EUR (divi tūkstoši euro, 00 centi apmērā).
15.8. Pasūtītājs ir tiesīgs, nosūtot motivētu rakstisku paziņojumu, pieprasīt Izpildītājam nomainīt jebkuru Līguma izpildē iesaistīto personu, t.sk., bet ne tikai atbildīgo būvdarbu vadītāju, darba drošības speciālistu, citus Izpildītāja un apakšuzņēmēju darbiniekus, ja šādam pieprasījumam ir pierādījumos balstīts objektīvs pamatojums. Izpildītājs nekavējoties, bet jebkurā gadījumā ne vēlāk kā 5 (piecu) darba dienu laikā, pēc šāda paziņojuma saņemšanas, aizstāj Pasūtītāja norādīto personu ar citu, attiecīgo darbu veikšanā pienācīgi kvalificētu, Iepirkumā un normatīvajos aktos noteiktajām prasībām (ja attiecināmas) atbilstošu personu. Objektīvu apstākļu dēļ noteiktais termiņš, Līdzējiem vienojoties rakstveidā, var tikt pagarināts.
15.9. Ja Izpildītājs līguma izpildē piesaista jaunu apakšuzņēmēju, kura veicamo darbu vai sniedzamo pakalpojumu paredzamā vērtība ir mazāka par 10 000 EUR (desmit tūkstoši euro) bez PVN, Izpildītajam ir pienākums rakstiski paziņot Pasūtītājam par šāda apakšuzņēmēja piesaisti 3 (trīs) darba dienu laikā pirms darbu uzsākšanas. Šādā gadījumā atsevišķs rakstisks Pasūtītāja saskaņojums nav nepieciešams, ja vien Pasūtītājs 2 (divu) darba dienu laikā no paziņojuma saņemšanas neceļ pamatotus iebildumus.

16. NOBEIGUMA NOTEIKUMI
16.1. Līguma izpildē iesaistītais personāls: - būvprojekta vadītājs – _________________________________.
16.2. Līguma izpildes nodrošināšanu kontrolē:
16.2.1. no Pasūtītāja puses: ____________________________;
16.2.2. no Izpildītāja puses: ________________________________________.
16.3. Visi no Līguma izrietošie paziņojumi, brīdinājumi, sarakste, saskaņojumi un cita informācija un dokumentācija ir noformējama rakstveidā latviešu valodā un nododama otram Līdzējam personīgi pret parakstu vai nosūtāma pa e-pastu vai ierakstītā vēstulē ar pasta vai ar kurjerpasta starpniecību uz Līgumā norādīto vai Līdzēja Līgumā noteiktajā kārtībā paziņoto juridisko adresi. 
16.4. Gadījumā, ja kāds no Līdzējiem maina savu juridisko adresi, bankas rekvizītus un/vai nomainās kāda no Līdzēja atbildīgajām personām, tas ne vēlāk kā 5 (piecu) darba dienu laikā pēc izmaiņu veikšanas rakstiski paziņo par to otram Līdzējam. Par zaudējumiem, kas var rasties sakarā ar šo izmaiņu nesavlaicīgu un nepienācīgu paziņošanu, pilnā apjomā atbild vainīgais Līdzējs.
16.5. Ja kāds no Līguma nosacījumiem zaudē juridisko spēku, tas neietekmē pārējos Līguma nosacījumus.
16.6. Līdzējiem vienmēr ir saistošas Līguma un tā pielikumu prasības un nosacījumi kopumā. Vārdi daudzskaitlī ietver sevī arī vārdus vienskaitlī un otrādi.
15.7. Jautājumos, kas nav atrunāti Līgumā, Līdzēji vadās no spēkā esošajiem normatīvajiem aktiem.
16.7. Visi Līguma sadaļu virsraksti ir doti, lai sekmētu Līguma labāku pārskatāmību, un nekādā veidā nav izmantojami Līguma nosacījumu tulkošanai vai interpretācijai.
16.8. Visi Līguma pielikumi pēc Līguma abpusējas parakstīšanas kļūst par tā neatņemamu sastāvdaļu un ir grozāmi tikai rakstveidā un pēc abpusējas saskaņošanas. Nekādi mutiski papildinājumi un vienošanās netiek uzskatīti par Līguma sastāvdaļu.
16.9. Līgums sagatavots un parakstīts elektroniski ar drošu elektronisko parakstu, kas satur laika zīmogu un tas ir pieejams abām Pusēm. Līguma parakstīšanas datums ir pēdējā parakstītāja pievienotā laika zīmoga datums un laiks.

17. LĪDZĒJU REKVIZĪTI
	
	

		PASŪTĪTĀJS:
Aizkraukles novada pašvaldība
Reģ. Nr. 90000074812
Juridiskā adrese: Lāčplēša iela 1A, Aizkraukle, Aizkraukles nov., LV-5101
Banka: 
Bankas kods: 
Bankas konts: 
E-pasts: dome@aizkraukle.lv
________________

Reģ. Nr. 
Juridiskā adrese: 

Banka: 
Bankas kods: 
Bankas konts: 
E- pasts:
_________________







ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


